سبی : سالانہ سبی میلہ 2023 نا بنائی اینو سبی اسٹیڈیم اٹ اڈ ہلک۔ میلہ نا بنا صوبائی وزیر تعلیم میر نصیب اللہ مری کرے۔ او وخت آ صوبائی وزیر آبپاشی حاجی محمد خان لہڑی، سیکرٹری بلدیات دوستین خان جمالدینی، سیکریٹری امور حیوانات ارشد بگٹی، کمشنر سبی ڈویڑن شاہد سلیم قریشی، ڈپٹی کمشنر سبی منصور احمد قاضی، ڈی آئی جی پی سبی رینج منیر احمد شیخ، کمانڈنٹ سبی سکاؤٹس کرنل ظفر، ڈسٹرکٹ اکاؤنٹس آفیسر نوید احمد بلوچ آن بیدس بھلو سرکاری افسر ہم ساڑی ئسر۔ او وخت آ صوبائی وزیر تعلیم میر نصیب اللہ مری تران کرسا پارینے کہ مالداری مرے یا کشت و کشار خلقی شوندری مرے یا پوسکن آ شاری شونداری دا کل اکن پر امن ءُ چاگڑد اس مننگ المی ءِ۔ امن و شونداری نا چولی دامن تون اوار ءِ۔ و ساڑی حکومت صوبائی حکومت امن و ایمنی ءِ ایلو کل گڑا تیان اولیت ایتک۔ او پارینے کہ ننے تینا سکیورٹی ادارہ غاتا ورنا تیا فخر ءِ ہرافک صوبہ ٹی امن و ایمنی ءِ اسہ وڑ تخنگ کن بھلو کچ اسے ٹی قربانی تسنے۔ او پارینے کہ نن امن انا خاطر آن تینا جان تا قربانی ءِ پیش کرسا شہید آتے سلام پیش کیک۔ او پارینے کہ امن و ایمنی و ایلو کل ویل آتیا عسکری و سیاسی کماشی ٹی پورو ہم آہنگی ارے و عسکری و سیاسی کماش آتا اسہ صف اٹ مننگ مرے امن اتنگ ءِ اسہ وڑ تخنگ نا خواہندار ءِ۔ او پارینے کہ ساڑی صوبائی حکومت نا دور اٹ صوبہ ٹی امن و ایمنی نا حالیت اٹ بھلو جوانی اس بسنے۔ ہرانا جوان ءُ اثر کل زند انا بشخ آتیٹی خننگ انگ ءِ۔ او پارینے کہ بلوچستان نا ورنا تا آخبت بھاز جوان ءِ و ننے پام ارے کہ بلوچستان نا ورناک ملک دشمن بندغ آتا ہیت اٹ بفسہ۔ و تینا کل تپہ غاک تعلیم آ کاریم کیر۔ او پارینے کہ ساڑی صوبائی حکومت بلوچستان ءِ اسہ وار ولدا امن ایمنی اتنگ کن بھلو کاریم اس کرینے۔ بلوچستان ننا کل انا اُرا ءِ، ببو نن کل ملسا صوبہ و ملک انا شونداری ٹی کڑد ادا کین او پارینے کہ اگہ نن کل اسٹ مرین تو دشمن ءِ جرات مفک کہ ننا کنڈآ خراب انگا نظر اٹ ہننگ کپک۔او مستی پارینے کہ و تینا کل تپہ غاک تعلیم آ کاریم کیر۔ او پارینے کہ ساڑی صوبائی حکومت بلوچستان ءِ اسہ وار ولدا امن ایمنی اتنگ کن بھلو کاریم اس کرینے۔
(خ ن)
